Kelkalle ei ole ainakaan vielä tehty perusteellisia virallisia vesikäyttötestejä, joten käyttöohje ja sen varoitukset on luonnollisesti kirjoitettu varovaisuus ja turvallisuus keskeisinä teemoina. Emme siis halua ottaa vastuuta epäselvistä tilanteista, joissa luonnon voimat ovat ylittäneet Skickin ominaisuudet.    Omissa kevyissä testeissämme ei pikku sateella ole vettä akku- saatikka sähkökatteen sisään päässyt. Suurempi riski kuin pieni sade onkin vesilammikot. Akku on Skickissä oman kevyesti tiivistetyn katteen alla ja sen latausliittimessä on oma kumisuojatulppa. Akun alla on myös muita sähköosia suojaava sähkökate. Sähköosien ei pitäisi pelkästä luonnollisesta ilmankosteudesta tai pientä tihkusadetta säikähtää. On kuitenkin huomioitava, että on olemassa erilaisia sadekelejä jolloin syntyy mm. eri syvyisiä rapakoita. Skickiä ei missään nimessä ole tarkoitettu upotettavaksi veteen (edes osittain), eikä esim. painepesurin käyttö Skickin puhdistukseen ole sallittua. Niin kuin sanottua, pelkän luonnollisen ilmankosteuden ei Skickiä pitäisi kuitenkaan vahingoittaa. Rankkasateella Skick on suojattava ja kannattaa myös säilyttää sateelta suojattuna (esim. suojahuppu) / katoksessa.   Lyhyesti: Takuu ei korvaa esim. jos Skickillä on ajettu rapakkoon ja/tai akku-/sähkökatteen sisään on päässyt/roiskunut vettä. Tarkkaa rajaa ei voida kuitenkaan antaa, että miten ”kosteat olosuhteet” olisi Skickin käyttöön vielä hyväksyttäviä, joten joudumme epäselvyyksien ja riitatilanteiden välttämiseksi kirjaamaan asiat takuuehtoihin tiukasti. Lue viralliset takuuehdot käyttöohjeesta.